নবদম্পতির কাছে মহাসমারোহে অ্যাপার্টমেন্টের চাবি, নতুন দামি গাড়িসহ বহু মূল্যবান উপহারসমেত গর্বিত বাবা-মা বিবাহস্থল থেকে মোটরযাত্রাসহকারে তাদের পূর্বনির্ধারিত অ্যাপার্টমেন্টে রেখে আসেন মধুচন্দ্রিমা উপভোগ করার জন্য। কিন্তু সকাল হতে না হতেই প্রিয় মেয়ে অশ্রুসজল নয়নে পিতৃগৃহে ফিরে আসে। সপ্তাহখানেক পর লজ্জা শরমের মাথা খেয়ে মেয়ে তার বাবা-মাকে জানায় যে, সে আর স্বামীর সাথে থাকবে না। কারণ তার স্বামীটি সম্পূর্ণ নপুংসক এবং মারাত্মক যৌনরোগে আক্রান্ত। এই ঘটনা জানার পর পুরো পরিবারে প্রথমে শুরু হয় শোকের মাতম। তারপর বিষয়টি নিয়ে ছেলের পরিবারের সাথে বাদানুবাদ করতে গিয়ে বেঁধে যায় মারাত্মক লড়াই।